'Cultura als Barris' dedica una jornada a la memòria de Toni Medina i la salut mental
09 desembre 2022

## 'Cultura als Barris' dedica una jornada a la memòria de Toni Medina i la salut mental09 desembre 2022Última actualització: 09 desembre 2022

![](../gestion/img/04b78bc0645d1e6cb211638055264b503f6d02f18893e17d1dd8baee42f274a7.jpeg)  
  

Aquest dissabte, 10 de desembre, torna una nova edició de **‘Cultura als Barris’.** En aquesta ocasió, es realitzaran unes jornades dedicades a la memòria de **Toni Medina**. Seran al recinte de l’skatepark de Gandia situat al barri de Roís de Corella (Carrer de la Partida de Palmers, nº93).

Les jornades començaran a les 10h fins les 14h amb, en primer lloc, la inauguració de la placa en memòria de Toni Medina. Tot seguit hi haurà una exhibició d’skate i grafitis i després es faran tallers i un espai de recursos de les entitats de Col·lectiu Öbertament i Asaem Salut Mental La Safor.

A les 12h tindrà lloc la xerrada ‘Parlem del Suïcidi’. Dos hores més tard, a les 14h hi haurà un dinar a càrrec de la Fundació Espurna. Com a colofó del dia, de 17 a 21h tindrem un micro obert de rap (cal apuntar-se al mail [microobertskatepark@gmail.com](mailto:microobertskatepark@gmail.com)) i finalment un concert del grup ‘Oceans’.

**Liduvina Gil**, regidora de Sanitat i Polítiques Saludables, ha assenyalat al respecte que «portem tot l’any treballant pel benestar emocional i la salut mental de la ciutadania i fem aquest acte que té una part commemorativa i una altra de guanyar-li a la vida». Pel que fa a la xerrada ha explicat que «es tracta d’obrir un diàleg amb els assistents per poder aprendre a detectar senyals d’alarma que ens indiquen que una persona estimada està en risc de cometre una temptativa de suïcidi i com ajudar-la».

Per la seua part, el regidor de Cultura, **Nahuel González**, ha afegit: «Convidem a tota la ciutadania a aquest acte que, a proposta de tots els amics, companys i gent de l’skate park de Gandia, rendirem homenatge i treballarem el suïcidi perquè ell va ser una víctima d’aquest acte».

A més, ha incidit en el treball que s’ha de continuar fent des de les entitats per combatre aquesta lacra: «És un moment on totes les administracions públiques i la societat civil hem de treballar per erradicar aquesta lacra i més des de la cultura popular i des d’un espai com és l’skatepark on tants joves acudeixen a diari».

Finalment, el representant de l’organització «Amics de Toni Medina», **Martín Ivanov Petrov**, ha expressat: «L’acte està molt enfocat en visibilitzar a les múltiples malalties mentals que existeixen entre joves i majors. Voldria agraïr a l’Ajuntament de Gandia, l’escola d’skate de Gandia i a Monduber Skate Shop per fer que tot açò siga possible».

[Twittear](https://twitter.com/share)